pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รองปลัดฯ ภานุวัฒน์ฯ ร่วมงานเลี้ยงอำลาตำแหน่ง ฯพณฯนาย ชิโร ซะโดะชิมะ เอกอัครราชทูตญี่ปุ่นประจำประเทศไทย
วันพฤหัสบดีที่ 12 ธันวาคม 2562
รองปลัดฯ ภานุวัฒน์ฯ ร่วมงานเลี้ยงอําลาตําแหน่ง ฯพณฯนาย ชิโร ซะโดะชิมะ เอกอัครราชทูตญี่ปุ่นประจําประเทศไทย
นายภานุวัฒน์ ตริยางกูรศรี รองปลัดกระทรวงอุตสาหกรรม เข้าร่วมงานเลี้ยงอําลาในโอกาสพ้นจากตําแหน่งหน้าที่ ณ BAB Box @ One Bangkok ถนนวิทยุ กรุงเทพฯ
เมื่อวันที่ 11 ธันวาคม 2562 เวลา 18.30 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นผู้แทนของนายสุริยะ จึงรุ่งเรืองกิจ รัฐมนตรีว่าการกระทรวงอุตสาหกรรม เข้าร่วมงานเลี้ยงอําลาในโอกาสพ้นจากตําแหน่งหน้าที่ ของ ฯพณฯ นาย ชิโร ซะโดะชิมะ เอกอัครราชทูตญี่ปุ่นประจําประเทศไทย ณ BAB Box @ One Bangkok ถนนวิทยุ กรุงเทพฯ
รัฐบาลไทย-ข่าวทำเนียบรัฐบาล-ก.อุตฯ ลงพื้นที่พบปะผู้ประกอบการใน จ.ขอนแก่น สานต่อเกษตรทฤษฎีใหม่ตามแนวพระราชดำริ สู่โครงการพัฒนาห่วงโซ่เกษตรอุตสาหกรรมแปรรูปออร์แกนิค
วันเสาร์ที่ 9 มีนาคม 2562
ก.อุตฯ ลงพื้นที่พบปะผู้ประกอบการใน จ.ขอนแก่น สานต่อเกษตรทฤษฎีใหม่ตามแนวพระราชดําริ สู่โครงการพัฒนาห่วงโซ่เกษตรอุตสาหกรรมแปรรูปออร์แกนิค
ก.อุตฯ ลงพื้นที่พบปะผู้ประกอบการใน จ.ขอนแก่น สานต่อเกษตรทฤษฎีใหม่ตามแนวพระราชดําริ สู่โครงการพัฒนาห่วงโซ่เกษตรอุตสาหกรรมแปรรูปออร์แกนิค
จ.ขอนแก่น : วันนี้ (9 มีนาคม 2562) นายสมชาย หาญหิรัญ รัฐมนตรีช่วยว่าการกระทรวงอุตสาหกรรม ลงพื้นที่ จ.ขอนแก่น พบปะผู้ประกอบการ และเยี่ยมชมบริษัท สยามเฮอร์เบิลแคร์ จํากัด (วนพรรณ การ์เด้น) ผู้แปรรูปผลผลิตทางการเกษตรเป็นอาหาร เครื่องดื่ม เครื่องสําอางและผลิตภัณฑ์สปา โดยมีนายภานุวัฒน์ ตริยางกูรศรี ผู้ตรวจราชการกระทรวงอุตสาหกรรม นายเดชา จาตุธนานันท์ รองอธิบดีกรมส่งเสริมอุตสาหกรรม และคณะผู้บริหารกระทรวงอุตสาหกรรม ร่วมลงพื้นตรวจเยี่ยม มีนายปรีชา หงอกสิมมา และนางสาวณัฐปวีย์ โชคธนาพร ผู้ก่อตั้งบริษัท สยามเฮอร์เบิลแคร์ จํากัด ให้การต้อนรับและพาเยี่ยมชมการดําเนินการ
บริษัท สยามเฮอร์เบิลแคร์ จํากัด (วนพรรณ การ์เด้น) สวนเกษตรทฤษฎีใหม่ตามแนวพระราชดําริ ทําการเกษตรแบบผสมผสาน เริ่มจากการขุดสระน้ํา และปลูกต้นไม้ เช่นยางนา สัก ประดู่ และตะเคียน โดยไม่ใช้สารเคมี มีการบริหารจัดการทรัพยากรดิน น้ํา และป่า อย่างเหมาะสม ตามแนวพระราชดําริ “ปลูกป่า 3 อย่าง ให้ประโยชน์ 4 อย่าง และได้ก่อตั้งธนาคารต้นไม้บ้านท่าลี่ มีสมาชิก 58 คน มีต้นไม้ที่ปลูกกว่า 38,000 ต้น และเป็นชุมชนแรกของประเทศไทยที่สามารถขายคาร์บอนเครดิตให้แก่ธุรกิจที่ทําลายสิ่งแวดล้อมได้
นอกจากนี้ บริษัทฯได้นําผลผลิตทางการเกษตรมาแปรรูปเป็นอาหาร เครื่องดื่ม เครื่องสําอางและผลิตภัณฑ์สปา ตามรูปแบบโมเดลธุรกิจโครงการหลวง ร.9 ทรงวางแนวทางให้เกษตรกรแปรรูปผลผลิตเพื่อเพิ่มมูลค่าและยกระดับผลิตภัณฑ์ให้มีคุณภาพ และมาตรฐานเป็นที่ต้องการของผู้บริโภคด้วยการนําพืชสมุนไพรมาผลิตเป็นเครื่องสําอางออร์แกนิค ผ่านการสกัดด้วยวิธี Biological ทําให้ได้รับคุณค่าการบํารุงอย่างเต็มที่ เช่น แชมพูอัญชันลดผมร่วง สบู่และเซรั่มข้าวหอมมะลิ โดยบริษัทฯได้เข้ารับการอบรมการออกแบบและพัฒนาผลิตภัณฑ์ จากกระทรวงอุตสาหกรรม โดยกรมส่งเสริมอุตสาหกรรม ศูนย์ส่งเสริมอุตสาหกรรมภาคที่ 5 และร่วมออกงานแสดงสินค้า Thailand Industry Expo ซึ่งจัดโดยกระทรวงอุตสาหกรรม ทําให้ผลิตภัณฑ์ของบริษัทฯ(วนพรรณ) เป็นที่รู้จักมากยิ่งขึ้น ปัจจุบันบริษัทฯ ได้เข้าร่วมโครงการพัฒนาห่วงโซ่เกษตรอุตสาหกรรมแปรรูปออร์แกนิค ของกระทรวงอุตสาหกรรม เพื่อพัฒนาศักยภาพในการแปรรูปผลิตภัณฑ์ออร์แกนิค การพัฒนาสินค้าและโรงงานกลาง ระบบโลจิสติกส์ออร์แกนิคที่รักษาคุณภาพด้วยความเย็น และการขยายเครือข่ายไปสู่กลุ่มแปรรูปผลิตภัณฑ์ออร์แกนิคอื่น ๆ ต่อไป
รัฐบาลไทย-ข่าวทำเนียบรัฐบาล-ห่างกันสักพัก เพื่อรักษาชาติ
วันศุกร์ที่ 3 เมษายน 2563
ห่างกันสักพัก เพื่อรักษาชาติ
ห่างกัน 2 เมตร จะดีกว่านะ
ใช้มาตรการ Social Distancing อย่างเคร่งครัดกันนะคะ
รัฐบาลไทย-ข่าวทำเนียบรัฐบาล-นายกรัฐมนตรี	ตรวจราชการจังหวัดสุรินทร์และจังหวัดบุรีรัมย์ ติดตามสถานการณ์ภัยแล้ง บูรณาการงานการจัดการน้ำทั้งระบบ
วันศุกร์ที่ 16 สิงหาคม 2562
นายกรัฐมนตรี	ตรวจราชการจังหวัดสุรินทร์และจังหวัดบุรีรัมย์ ติดตามสถานการณ์ภัยแล้ง บูรณาการงานการจัดการน้ําทั้งระบบ
โฆษกรัฐบาลเผย นายกรัฐมนตรีตรวจราชการจังหวัดสุรินทร์และจังหวัดบุรีรัมย์ 19 สิงหาคม 2562 ติดตามสถานการณ์ภัยแล้ง บูรณาการงานการจัดการน้ําทั้งระบบ
วันนี้ (16 สิงหาคม 2562) ศาสตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เตรียมเดินทางไปตรวจราชการจังหวัดสุรินทร์และจังหวัดบุรีรัมย์ ในวันจันทร์ที่ 19 สิงหาคม 2562 เพื่อติดตามการแก้ไขปัญหาภัยแล้งและการขาดแคลนน้ํา บรรเทาความเดือดร้อนและบริหารจัดการน้ําอุปโภคบริโภคให้เพียงพอต่อความต้องการของประชาชนในพื้นที่ โดยมีรองนายกรัฐมนตรีและรัฐมนตรีที่เกี่ยวข้อง ร่วมลงพื้นที่ในครั้งนี้ด้วย อาทิ นายอนุทิน ชาญวีรกูล รองนายกรัฐมนตรีและรัฐมนตรีว่าการกระทรวงสาธารณสุข พลเอก อนุพงษ์ เผ่าจินดา รัฐมนตรีว่าการกระทรวงมหาดไทย นายเฉลิมชัย ศรีอ่อน รัฐมนตรีว่าการกระทรวงเกษตรและสหกรณ นายศักดิ์สยาม ชิดชอบ รัฐมนตรีว่าการกระทรวงคมนาคม นายวราวุธ ศิลปอาชา รัฐมนตรีว่าการกระทรวงทรัพยากรธรรมชาติและสิ่งแวดล้อม นายสนธิรัตน์ สนธิจิรวงศ์ รัฐมนตรีว่าการกระทรวงพลังงาน พลเอก ชัยชาญ ช้างมงคล รัฐมนตรีช่วยว่าการกระทรวงกลาโหม กําหนดการ ดังนี้
ในช่วงเช้าวันที่ 19 สิงหาคม 2562 นายกรัฐมนตรีและคณะ จะออกเดินทางจากจากท่าอากาศยานทหาร 2 กองบิน 6 (บน.6) ดอนเมือง กรุงเทพฯ ไปยังท่าอากาศยานบุรีรัมย์ตําบลร่อนทอง อําเภอสตึก จังหวัดบุรีรัมย์ โดยเครื่องบิน C-130 และเดินทางต่อโดยเฮลิคอปเตอร์ จากท่าอากาศยานบุรีรัมย์ไปยังท่าอากาศยานสุรินทร์ภักดี ตําบลนอกเมือง อําเภอเมืองสุรินทร์ จังหวัดสุรินทร์ เพื่อตรวจเยี่ยมอ่างเก็บน้ําห้วยเสนงโครงการชลประทานสุรินทร์ ฟังบรรยายสรุปภาพรวมการบริหารจัดการน้ําและแนวทางการให้ความช่วยเหลือ พร้อมปล่อยขบวนรถบรรทุกน้ําเพื่อช่วยเหลือประชาชนด้านการอุปโภคบริโภค ณ บริเวณที่ทําการโครงการชลประทานสุรินทร์
ทั้งนี้ นายกรัฐมนตรีจะเป็นประธานการประชุมการแก้ไขปัญหาขาดแคลนน้ําในพื้นที่ร่วมกับผู้ว่าราชการจังหวัด ภาคตะวันออกเฉียงเหนือ 20 จังหวัด ณ ศาลากลางจังหวัดสุรินทร์ ตําบลในเมือง อําเภอเมืองสุรินทร์ จังหวัดสุรินทร์
จากนั้น ช่วงบ่าย นายกรัฐมนตรีจะตรวจเยี่ยมอ่างเก็บน้ําห้วยจรเข้มากโครงการชลประทานบุรีรัมย์ อําเภอเมืองบุรีรัมย์ จังหวัดบุรีรัมย์ และฟังบรรยายสรุปภาพรวมสถานการณ์น้ําและการบริหารจัดการน้ําและแนวทางการแก้ไขปัญหาและสถานการณ์น้ําอุปโภคบริโภคในพื้นที่จังหวัดบุรีรัมย์ ณ บริเวณที่ทําการโครงการชลประทานบุรีรัมย์ ก่อนเดินทางกลับกรุงเทพฯ ในเย็นวันเดียวกัน
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-BKK covid-19 หรือระบบคัดกรองไวรัสโควิด-19 ของกรุงเทพมหานคร มีขั้นตอนในการตรวจแรงงานก่อสร้างตามแคมป์ในพื้นที่ต่างๆ อย่างไร ??
วันพุธที่ 5 สิงหาคม 2563
BKK covid-19 หรือระบบคัดกรองไวรัสโควิด-19 ของกรุงเทพมหานคร มีขั้นตอนในการตรวจแรงงานก่อสร้างตามแคมป์ในพื้นที่ต่างๆ อย่างไร ??
BKK covid-19 มีขั้นตอนในการตรวจแรงงาน อย่างไร ??
Q : BKK covid-19 หรือระบบคัดกรองไวรัสโควิด-19 ของกรุงเทพมหานคร มีขั้นตอนในการตรวจแรงงานก่อสร้างตามแคมป์ในพื้นที่ต่างๆ อย่างไร ??
A : ทางกรุงเทพมหานคร จะทําการติดต่อนายจ้างหรือที่เรียกว่าโฟร์แมน ซึ่งแต่ละเขตจะมีข้อมูลที่อยู่ของแต่ละแคมป์ เพื่อนําแรงงานทั้งหมดเข้ารับการตรวจตามระบบ BKK covid-19 โดยมีภาษารับรองในแต่ละกลุ่มแรงงาน อาทิ ภาษาพม่า ภาษาลาว ภาษากัมพูชา ทั้งนี้ทุกคนจะได้รับการประเมินความเสี่ยงด้วยการตรวจเชื้อทางโพรงจมูกและปาก หรือ SWAB แต่ในเบื้องต้นจะเป็นไปแบบสุ่มตรวจก่อน
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงยุติธรรม ให้การต้อนรับ เอกอัครราชทูตสาธารณรัฐฟินแลนด์ประจำประเทศไทย
วันจันทร์ที่ 19 มิถุนายน 2560
รัฐมนตรีว่าการกระทรวงยุติธรรม ให้การต้อนรับ เอกอัครราชทูตสาธารณรัฐฟินแลนด์ประจําประเทศไทย
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม ให้การต้อนรับ H.E. Mrs.Satu Suikkari-Kleven เอกอัครราชทูตสาธารณรัฐฟินแลนด์ประจําประเทศไทย พร้อมคณะ
เมื่อวันจันทร์ที่ ๑๙ มิถุนายน ๒๕๖๐ เวลา ๑๔.๐๐ น.
ณ ห้องรับรองกระทรวงยุติธรรม ชั้น ๙ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายสุวพันธุ์ ตันยุวรรธนะ รัฐมนตรีว่าการกระทรวงยุติธรรม
ให้การต้อนรับ H.E. Mrs.Satu Suikkari-Kleven
เอกอัครราชทูตสาธารณรัฐฟินแลนด์ประจําประเทศไทย พร้อมคณะ
ในโอกาสหารือข้อราชการเกี่ยวกับการพัฒนาความร่วมมือด้านสิทธิมนุษยชน
และติดตามความคืบหน้าสถานการณ์สิทธิมนุษยชนในประเทศไทย
โดยทั้งสองฝ่ายได้แสดงความพร้อมที่จะเพิ่มพูนความร่วมมือระหว่างกันให้แน่นแฟ้นยิ่งขึ้น
และเกิดผลเป็นรูปธรรมต่อไป
รัฐบาลไทย-ข่าวทำเนียบรัฐบาล-สธ. เน้นบริหารจัดการเชิงรุก ทันการเปลี่ยนแปลงของสังคม
วันอังคารที่ 26 พฤศจิกายน 2562
สธ. เน้นบริหารจัดการเชิงรุก ทันการเปลี่ยนแปลงของสังคม
กระทรวงสาธารณสุข จัดพิธีลงนามคํารับรองการปฏิบัติงานผู้บริหารส่วนกลาง สํานักงานปลัดกระทรวงสาธารณสุข มุ่งเน้นการบริหารจัดการ พัฒนาระบบสุขภาพเชิงรุก เท่าทันการเปลี่ยนแปลงของสังคม
กระทรวงสาธารณสุข จัดพิธีลงนามคํารับรองการปฏิบัติงานผู้บริหารส่วนกลาง สํานักงานปลัดกระทรวงสาธารณสุข มุ่งเน้นการบริหารจัดการ พัฒนาระบบสุขภาพเชิงรุก เท่าทันการเปลี่ยนแปลงของสังคม
วันนี้ (26 พฤศจิกายน 2562) ที่กระทรวงสาธารณสุข จ.นนทบุรี นายแพทย์สุขุม กาญจนพิมาย ปลัดกระทรวงสาธารณสุข เป็นประธานพิธีลงนามคํารับรองการปฏิบัติงาน (Performance Agreement : PA) ประจําปี 2563 ระหว่างรองปลัดกระทรวงสาธารณสุข ผู้ตรวจราชการกระทรวงสาธารณสุข สาธารณสุขนิเทศ ผู้ทรงคุณวุฒิ ผู้ช่วยปลัดกระทรวงสาธารณสุข และผู้อํานวยการกอง/สํานัก ในสังกัดสํานักงานปลัดกระทรวงสาธารณสุข ภายใต้กรอบ 15 แผนงาน 41 โครงการ และ 67 ตัวชี้วัด ให้หน่วยงานในสังกัดนําไปเป็นแนวทางการดําเนินงาน
นายแพทย์สุขุมกล่าวว่า สํานักงานปลัดกระทรวงสาธารณสุข ได้มีการลงนามคํารับรองการปฏิบัติราชการ (Performance Agreement : PA) มาอย่างต่อเนื่อง และมีการติดตามและประเมินผลทุกไตรมาส ทําให้การดําเนินงานบรรลุเป้าหมาย ได้รับรางวัลทั้งในระดับประเทศและระดับนานาชาติ ในปีนี้สํานักงานปลัดกระทรวงสาธารณสุขได้จัดทําแผนประจําปีเพื่อเป็นแนวทางดําเนินงานของหน่วยงานภายในสังกัด ให้มีการพัฒนาระบบสุขภาพที่มุ่งเน้นการบริหารจัดการเชิงรุก ขับเคลื่อนการดําเนินงานอย่างไร้รอยต่อ เท่าทันการเปลี่ยนแปลงของสังคม โดยมี 17 โครงการสําคัญที่ต้องดําเนินการเร่งด่วน ได้แก่ โครงการพัฒนาและสร้างศักยภาพคนไทยทุกกลุ่มวัย พัฒนาความรอบรู้ด้านสุขภาพของประชากร การพัฒนาคุณภาพชีวิตระดับอําเภอ (พชอ.) การควบคุมโรคและภัยสุขภาพ พัฒนาระบบการแพทย์ปฐมภูมิ พัฒนาเครือข่ายกําลังคนด้านสุขภาพ และอสม. พัฒนาระบบบริการสุขภาพ สาขาโรคไม่ติดต่อเรื้อรัง โรคหัวใจ โรคติดต่อ โรคอุบัติใหม่ และโรคอุบัติซ้ํา การป้องกันและควบคุมการดื้อยาต้านจุลชีพและการใช้ยาอย่างสมเหตุสมผล กัญชาทางการแพทย์ ระบบบริการการแพทย์ฉุกเฉินครบวงจรและระบบการส่งต่อ การท่องเที่ยวเชิงสุขภาพและการแพทย์ องค์กรคุณภาพ โครงการ Happy MOPH กระทรวงสาธารณสุข กระทรวงแห่งความสุข Smart Hospital การพัฒนางานวิจัย/นวัตกรรม ผลิตภัณฑ์สุขภาพ และเทคโนโลยีทางการแพทย์อาทิ Smart Hospital กัญชาทางการแพทย์
สําหรับการจัดทําคํารับรองการปฏิบัติงานจะช่วยให้รู้เป้าหมายในการทํางานร่วมกัน มาตรการในแต่ละแผนงาน/โครงการ รวมถึงแนวทางการขับเคลื่อนและการประเมินผลการดําเนินงาน เพื่อการกํากับติดตามผลการดําเนินงาน พร้อมทั้งจัดเก็บข้อมูลให้เป็นไปในทิศทางเดียวกัน สร้างความเข้าใจร่วมกันในการดําเนินงานด้านสาธารณสุข ก่อให้เกิดผลสัมฤทธิ์ที่ดีของภารกิจ คุณภาพการให้บริการ สร้างความพึงพอใจของประชาชนผู้รับบริการ เพื่อบรรลุเป้าหมายในการดูแลสุขภาพประชาชนอย่างยั่งยืน
************************* 26 พฤศจิกายน 2562
รัฐบาลไทย-ข่าวทำเนียบรัฐบาล-รัฐบาลเผย ร้านประชารัฐสุขใจได้รับความนิยมต่อเนื่อง รวมยอดขาย 1 ปีกว่า 30 ล้านบาท เตรียมแผนยกระดับธุรกิจผ่านระบบ E-commerce พร้อมเชิญชวนประชาชนเที่ยวงานผลไม้เมืองจันท์ 3-11 มิ.ย.นี้
วันจันทร์ที่ 29 พฤษภาคม 2560
รัฐบาลเผย ร้านประชารัฐสุขใจได้รับความนิยมต่อเนื่อง รวมยอดขาย 1 ปีกว่า 30 ล้านบาท เตรียมแผนยกระดับธุรกิจผ่านระบบ E-commerce พร้อมเชิญชวนประชาชนเที่ยวงานผลไม้เมืองจันท์ 3-11 มิ.ย.นี้
รัฐบาลเผย ร้านประชารัฐสุขใจได้รับความนิยมต่อเนื่อง รวมยอดขาย 1 ปีกว่า 30 ล้านบาท เตรียมแผนยกระดับธุรกิจผ่านระบบ E-commerce พร้อมเชิญชวนประชาชนเที่ยวงานผลไม้เมืองจันท์ 3-11 มิ.ย.นี้
วันนี้ (28 พฤษภาคม 2560) พลโท สรรเสริญ แก้วกําเนิด โฆษกประจําสํานักนายกรัฐมนตรี เปิดเผยว่ารัฐบาลได้ดําเนินโครงการประชารัฐเพื่อวิสาหกิจชุมชน หรือร้านประชารัฐสุขใจ จํานวน 148 แห่งทั่วประเทศมาตั้งแต่เดือน เม.ย.59 เพื่อเป็นช่องทางจําหน่ายสินค้าโอท็อปของชุมชน และให้บริการข้อมูลการท่องเที่ยวในท้องถิ่น พบว่าได้รับความสนใจจากประชาชนจับจ่ายซื้อสินค้ามากขึ้นอย่างต่อเนื่อง โดยในปี 59 มียอดจําหน่ายตั้งแต่ เม.ย.-ธ.ค.รวมทั้งสิ้น 18,727,727.50 บาท เฉลี่ย 40,648.14 บาทต่อเดือน มีวิสาหกิจชุมชนได้รับประโยชน์กว่า 16,000 ชุมชน
“ส่วนในปีนี้เพียง 5 เดือน มียอดจําหน่ายรวมแล้วกว่า 12,290,000 บาท ตั้งเป้าทั้งปีสร้างรายได้ 50 ล้านบาท โดยสินค้าที่ได้รับความนิยมอย่างมาก คือ อาหารแปรรูป ผักผลไม้ออแกนิค และของใช้ของฝากจากชุมชนแต่ละจังหวัด อย่างไรก็ตาม จากกรณีที่มีสื่อมวลชนนําเสนอข่าวร้านประชารัฐสุขใจใน กทม.ถูกปล่อยทิ้งโดยไม่เปิดจําหน่ายสินค้านั้น ความจริงรัฐบาลมุ่งหวังให้ประชาชนทั่วประเทศทั้งใน กทม.และต่างจังหวัด มีโอกาสซื้อหาและจําหน่ายสินค้าของท้องถิ่นได้อย่างเท่าเทียมกัน
แต่จากการตรวจสอบพบว่า คน กทม.มีทางเลือกในการจับจ่ายซื้อสินค้ามากกว่าในต่างจังหวัด ทําให้บางร้านมียอดจําหน่ายน้อย โดยขณะนี้อยู่ระหว่างการย้ายไปยังที่ตั้งใหม่ เช่น จ.สมุทรสงคราม สมุทรสาคร นครปฐม สระบุรี รวมทั้งมีแผนจะยกระดับธุรกิจของร้านทั้งหมดโดยนําระบบขายหน้าร้าน (Point of Sale) มาช่วยในการเก็บข้อมูลการขายและการจ่ายเงิน และผลักดันสินค้าเข้าสู่ระบบตลาด E-commerce ให้ประชาชนสามารถสั่งซื้อสินค้าได้สะดวกมากยิ่งขึ้น”
โดยในเรื่องนี้ พลเอก ประยุทธ์ จันทร์โอชา นายกรัฐมนตรี ได้กําชับไปยังหน่วยงานที่เกี่ยวข้อง เช่น การท่องเที่ยวแห่งประเทศไทย สํานักงานส่งเสริมวิสาหกิจขนาดกลางและขนาดย่อม กรมการพัฒนาชุมชน ฯลฯ ให้ร่วมกันพิจารณาแก้ไขปัญหาโดยเร่งด่วนเพื่อให้เกิดประโยชน์สูงสุดต่อชุมชน และชี้แจงทําความเข้าใจข้อเท็จจริงแก่สังคมอย่างต่อเนื่องด้วย
ทั้งนี้ ร้านประชารัฐสุขใจเป็นโครงการภายใต้มาตรการกระตุ้นการลงทุนขนาดเล็กของรัฐบาล มีที่ตั้งอยู่ในปั๊ม ปตท.ในภาคเหนือ 34 แห่ง ภาคกลาง 36 แห่ง ภาคตะวันออก 14 แห่ง ภาคตะวันออกเฉียงเหนือ 37 แห่ง และภาคใต้ 27 แห่ง โดยแต่ละแห่งจะคัดสรรสินค้าโอท็อปเด่นของจังหวัด ทั้งอาหาร ผลผลิตทางการเกษตร สินค้าที่ระลึก ของใช้ของฝาก ของใช้ในครัวเรือนมาวางจําหน่าย
นอกจากนี้ นายกรัฐมนตรียังได้เชิญชวนพี่น้องประชาชนช่วยกันสนับสนุนสินค้าไทย โดยเฉพาะผลไม้ที่มีคุณภาพดี รสชาติอร่อย ซึ่งมีปริมาณมากในขณะนี้ โดยระหว่างวันที่ 3-11 มิ.ย.60 จ.จันทบุรีกําหนดจัดงาน “มหานครผลไม้ภาคตะวันออก ประจําปี 2560” มีกิจกรรมการประกวดผลไม้ การจําหน่ายสินค้าโอท็อปของดีเมืองจันท์และสินค้าอุปโภคบริโภค มหกรรมบุฟเฟ่ผลไม้ นิทรรศการนวัตกรรมและเทคโนโลยีการเกษตร ฯลฯ ซึ่งที่ผ่านมาได้รับความสนใจจากทั้งชาวไทยและต่างประเทศจํานวนมาก
****************************
รัฐบาลไทย-ข่าวทำเนียบรัฐบาล-ธ.ก.ส. เชิญชมนิทรรศการศิลปะแห่งศรัทธา “โพสพาญชลี”
วันพุธที่ 19 ธันวาคม 2561
ธ.ก.ส. เชิญชมนิทรรศการศิลปะแห่งศรัทธา “โพสพาญชลี”
พระเจ้าหลานเธอ พระองค์เจ้าอทิตยาทรกิติคุณ เสด็จเป็นองค์ประธานในการเปิดนิทรรศการศิลปะแห่งศรัทธา “โพสพาญชลี” ในวันที่ 19 ธันวาคม 2561 จัดโดย ธ.ก.ส.
พระเจ้าหลานเธอ พระองค์เจ้าอทิตยาทรกิติคุณ เสด็จเป็นองค์ประธานในการเปิดนิทรรศการศิลปะแห่งศรัทธา “โพสพาญชลี” ในวันที่ 19 ธันวาคม 2561 จัดโดย ธ.ก.ส. ไร่เชิญตะวัน และเรือนศิลป์ขัติยรัตน์ เพื่อเทิดคุณพระแม่โพสพศรีเทวนารีแห่งข้าว พบกับจิตรกรรมและประติมากรรมต้นแบบเมล็ดข้าว พร้อมเปิดให้เช่าบูชาเหรียญศิลปะมงคลพระแม่โพสพ เพื่อนํารายได้ไปสนับสนุนการดําเนินงานของโรงเรียนชาวนา จัดซื้อเครื่องมือแพทย์ให้โรงพยาบาลในถิ่นทุรกันดาร เปิดให้ชม ตั้งแต่วันที่ 19-28 ธันวาคม 2561 ณ หอศิลป์ ธ.ก.ส. สํานักงานใหญ่ บางเขน
ในวันที่ 19 ธันวาคม 2561 พระเจ้าหลานเธอ พระองค์เจ้าอทิตยาทรกิติคุณ ทรงพระกรุณาเสด็จเป็นองค์ประธานในพิธีเปิดนิทรรศการศิลปะแห่งศรัทธา “โพสพาญชลี” ซึ่ง ธ.ก.ส. ร่วมกับ ไร่เชิญตะวัน และเรือนศิลป์ขัติยรัตน์ จัดขึ้นเพื่อแสดงผลงานจิตรกรรมและประติมากรรมร่วม 40 ชิ้น ที่สะท้อนพลังแห่งความศรัทธาของเกษตรกรตลอดจนประชาชนชาวเอเชียอาคเนย์ที่มีต่อพระแม่โพสพ เทพีแห่งข้าว และเปิดให้ประชาชนที่สนใจเข้ารับชม ในระหว่างวันที่ 19-28 ธันวาคม 2561 เวลา 09.00 น. - 16.00 น. ณ หอศิลป์ ธ.ก.ส. สํานักงานใหญ่ บางเขน
นายอภิรมย์ สุขประเสริฐ ผู้จัดการธนาคารเพื่อการเกษตรและสหกรณ์การเกษตร (ธ.ก.ส.) กล่าวว่า นับเป็นพระกรุณาต่อเกษตรกรและชาว ธ.ก.ส เป็นอย่างยิ่ง โดยการจัดนิทรรศการครั้งนี้ ธ.ก.ส. ได้สนับสนุนทุนวิจัยเพื่อสร้างองค์ความรู้เกี่ยวกับพระแม่โพสพที่เป็นเสมือนสัญลักษณ์แห่งความอุดมสมบูรณ์ของพืชพรรณธัญญาหารที่หล่อเลี้ยงชีวิตผู้คน ทั้งมุมมองในด้านความคิด ความเชื่อ ความศรัทธา โดยได้รับความอนุเคราะห์จาก รศ.ดร.สุวัฒน์ แสนขัติยรัตน์ มหาวิทยาลัยเทคโนโลยีราชมงคลธัญบุรี เป็นผู้ดําเนินโครงการและถ่ายทอดแรงบันดาลใจที่ได้จากงานวิจัยดังกล่าวมาสร้างสรรค์เป็นผลงานศิลปะ ทั้งประเภทจิตรกรรมและประติมากรรมในรูปแบบ “เมล็ดข้าว” สร้างด้วยวัสดุทองแดง สูง 3.5 เมตร ซึ่งผลงานที่นํามาจัดแสดงดังกล่าว จะนําไปติดตั้ง ณ ศูนย์เรียนรู้การเกษตรในพระดําริ พระเจ้าหลานเธอ พระองค์เจ้าอทิตยาทรกิติคุณ “ซแรย์ อทิตยา” ต.เทนมีย์ อ.เมือง จ.สุรินทร์ เพื่อเป็นสัญลักษณ์แห่งความเคารพศรัทธาและเป็นขวัญกําลังใจแก่ชาวนาไทยต่อไป
นอกจากนี้ยังได้เปิดให้ผู้สนใจร่วมบูชาเหรียญศิลปะมงคล โพสพาญชลี พระแม่โพสพ ยั่งยืน : มั่งมี ศรีสุข ซึ่งเป็นผลงานพุทธศิลป์ชิ้นสําคัญของ รศ.ดร.สุวัฒน์ แสนขัติยรัตน์ เพื่อจัดหาทุนสนับสนุนการดําเนินงานโรงเรียนชาวนาพุทธเศรษฐศาสตร์ สถานปฏิบัติธรรม ไร่เชิญตะวัน จังหวัดเชียงราย การจัดหาเครื่องมือแพทย์และอุปกรณ์ทางการแพทย์ มอบให้โรงพยาบาลที่ขาดแคลน และผู้ป่วยติดเตียงที่ยากไร้ในชนบท โดยเหรียญ “โพสพาญชลี” มีให้บูชา 5 ประเภท ได้แก่ เหรียญเนื้อทอง เหรียญเนื้อเงิน เหรียญเนื้อทองแดงรมดํา เหรียญเนื้อเงินพร้อมกรอบเข็มกลัดเงิน และเหรียญเนื้อทองแดงพร้อมกรอบเข็มกลัดทองแดง ซึ่งผู้ที่สนใจสามารถร่วมเป็นส่วนหนึ่งในการสร้างบุญกุศล โดยสามารถเช่าบูชาได้ในบริเวณงานหรือที่ สมาคมสโมสรพนักงาน ธ.ก.ส.หมายเลขโทรศัพท์ 0-2558-6555 ต่อ 8950 – 8953 หรือที่เว็บไซต์ www.baacclub.me
รัฐบาลไทย-ข่าวทำเนียบรัฐบาล-นายกรัฐมนตรีสั่งการปลัด ก.ทรัพย์ฯ ประชุมติดตามผลการแก้ไขปัญหาไฟป่าและหมอกควันรายวัน เน้นย้ำให้นำตัวผู้จุดไฟเผาป่ามาดำเนินคดีอย่างเคร่งครัด
วันพฤหัสบดีที่ 2 เมษายน 2563
นายกรัฐมนตรีสั่งการปลัด ก.ทรัพย์ฯ ประชุมติดตามผลการแก้ไขปัญหาไฟป่าและหมอกควันรายวัน เน้นย้ําให้นําตัวผู้จุดไฟเผาป่ามาดําเนินคดีอย่างเคร่งครัด
นายกรัฐมนตรีสั่งการปลัด ก.ทรัพย์ฯ ประชุมติดตามผลการแก้ไขปัญหาไฟป่าและหมอกควันรายวัน เน้นย้ําให้นําตัวผู้จุดไฟเผาป่ามาดําเนินคดีอย่างเคร่งครัด
ศาสตราจารย์ นฤมล ภิญโญสินวัฒน์ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหมห่วงใยสั่งการให้ปลัดกระทรวงทรัพยากรธรรมชาติและสิ่งแวดล้อมประชุมติดตามผลการดําเนินงานแก้ไขปัญหาไฟป่าและหมอกควันภาคเหนือประจําวัน เน้นย้ําให้ 17 จังหวัดภาคเหนือ และจังหวัดกาญจนบุรี เร่งจัดการปัญหาไฟป่าและการเผาอย่างเด็ดขาด โดยให้หน่วยงานต่างๆ บังคับใช้กฎหมายอย่างเคร่งครัด ติดตามตัวผู้กระทําผิดมาลงโทษตามกฎหมายให้ได้ และให้ดําเนินคดีอย่างเด็ดขาด ในกรณีที่จับกุมผู้กระทําความผิดได้แล้ว ให้เร่งส่งฟ้องและดําเนินคดีโดยเร็ว พร้อมทั้งให้ ผู้ว่าฯ แถลงข่าวการจับกุมและดําเนินคดี เพื่อเป็นการป้องปรามและเป็นตัวอย่างให้ประชาชนรับรู้ไม่กระทําความผิด
สําหรับสถานการณ์หมอกควันข้ามแดน โดยเฉพาะการพบแนวโน้มการเพิ่มสูงขึ้นของจุดความร้อน (Hotspot) ในเมียนมา และลาว นายกรัฐมนตรีมอบหมายให้ กรมควบคุมมลพิษ เร่งประสานงานกับทั้ง 2 ประเทศ เพื่อหารือการแก้ไขปัญหาแล้ว
ส่วนสถานการณ์หมอกควันในพื้นที่ภาคเหนือ ภาพรวมดีขึ้นในระดับหนึ่ง แต่ยังมีจุดความร้อนจํานวนมากในเมียนมา ลาว และไทย ประกอบกับมีแนวปะทะของลมบริเวณภาคเหนือตอนบน ยังคงส่งผลให้ จังหวัดเชียงราย จังหวัดพะเยาจังหวัดแพร่ และจังหวัดแม่ฮ่องสอน มีการสะสมของฝุ่นละออง PM2.5 เฉลี่ย 24 ชั่วโมง ระหว่าง 39-286 มคก./ลบ.ม.อยู่ในเกณฑ์ปานกลางถึงมีผลกระทบต่อสุขภาพ
โดยมีพื้นที่ ที่ฝุ่นละออง PM2.5 อยู่ในระดับมีผลกระทบต่อสุขภาพ (สีแดง) ในพื้นที่ จังหวัดเชียงราย จังหวัดลําปาง จังหวัดลําพูน จังหวัดแม่ฮ่องสอน จังหวัดน่าน จังหวัดแพร่ จังหวัดพะเยา จังหวัดตาก จังหวัดอุตรดิตถ์ จังหวัดสุโขทัย จังหวัดกําแพงเพชร จังหวัดพิจิตร และจังหวัดพิษณุโลก ทั้งนี้ พบเฉลี่ย 24 ชั่วโมงสูงสุด 286 มคก./ลบ.ม. ที่ จังหวัดเชียงใหม่
------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-สำนักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
วันอังคารที่ 19 พฤษภาคม 2563
สํานักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
สํานักงานปลัดกระทรวงยุติธรรม มอบ "ชุดเครื่องอุปโภคบริโภค" ให้แก่ผู้ได้รับผลกระทบจากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
ในวันพฤหัสบดีที่ ๑๔ พฤษภาคม ๒๕๖๓ เวลา ๑๐.๐๐ น.
ณ ห้องออกกําลังกาย ชั้น ๗ สํานักงานปลัดกระทรวงยุติธรรม
นางสาวรวิวรรณ์ ศรีวนาภิรมย์ ผู้ช่วยปลัดกระทรวงยุติธรรม
เป็นประธานมอบ "ชุดเครื่องอุปโภคบริโภค" ให้แก่ผู้ได้รับผลกระทบ
จากเหตุการณ์การแพร่ระบาดของโรคติดเชื้อไวรัสโคโรนา 2019 (COVID-19)
ซึ่งปฏิบัติหน้าที่พนักงานทําความสะอาดส่วนกลาง ในสังกัดบริษัท ธนารักษ์พัฒนาสินทรัพย์ จํากัด
ซึ่งดูแลทําความสะอาดในบริเวณของ สํานักงานปลัดกระทรวงยุติธรรม จํานวน ๗ คน
ทั้งนี้ การจัดสรร "ชุดเครื่องอุปโภคบริโภค" ในส่วนงบประมาณ
จะมาจากเงินกองทุนสวัสดิการสํานักงานปลัดกระทรวงยุติธรรม
โดยทางสํานักงานปลัดกระทรวงยุติธรรม เล็งเห็นถึงความสําคัญ
และมีความห่วงใยบุคลากรและประชาชนที่ได้รับผลกระทบจากเหตุการณ์
การแพร่ระบาดของโรคติดเชื้อไวรัสโคโรน่า 2019 (COVID-19)
ซึ่งภายใน "ชุดเครื่องอุปโภคบริโภค" ๑ ชุด
ประกอบด้วย ข้าวสาร ๕ กิโลกรัม บะหมี่กึ่งสําเร็จรูป ๑๐ ซอง
ปลากระป๋อง ๕ กระป๋อง ผักกาดดอง ๖ กระป๋อง และหน้ากากอนามัยชนิดผ้า จํานวน ๑๐ ชิ้น
**********************
รัฐบาลไทย-ข่าวทำเนียบรัฐบาล-ครม.รับทราบการกำหนดอัตราค่าจ้างขั้นต่ำ
วันอังคารที่ 30 มกราคม 2561
ครม.รับทราบการกําหนดอัตราค่าจ้างขั้นต่ํา
คณะรัฐมนตรีมีมติรับทราบการกําหนดอัตราค่าจ้างขั้นต่ํา และมอบหมายหน่วยงานที่เกี่ยวข้อง ดําเนินการตามมาตรการเพื่อลดผลกระทบจากการปรับอัตราค่าจ้างขั้นต่ําต่อไป
วันนี้ (30 ม.ค. 61 ) เวลา 09.00 น. ณ ห้องประชุม 501 ชั้น 5 ตึกบัญชาการ 1 ทําเนียบรัฐบาล พลเอก ประยุทธ์ จันทร์โอชา นายกรัฐมนตรี เป็นประธานการประชุมคณะรัฐมนตรี (ครม.) ซึ่งที่ประชุมคณะรัฐมนตรีมีมติรับทราบการกําหนดอัตราค่าจ้างขั้นต่ํา ตามมติคณะกรรมการค่าจ้าง (ชุดที่ 19) ตามที่กระทรวงแรงงาน (รง.) เสนอ และมอบหมายหน่วยงานที่เกี่ยวข้อง (เช่น กระทรวงการคลัง กระทรวงพาณิชย์ และกระทรวงอุตสาหกรรม เป็นต้น) ดําเนินการตามมาตรการเพื่อลดผลกระทบจากการปรับอัตราค่าจ้างขั้นต่ําต่อไป
ทั้งนี้ คณะกรรมการค่าจ้างชุดที่ 19 ได้ดําเนินการกําหนดอัตราค่าจ้างขั้นต่ํา ปี 2561 โดยได้มีการศึกษาข้อมูลตามหลักเกณฑ์ที่กําหนด และได้มีการกําหนดสูตรคํานวณอัตราค่าจ้างขั้นต่ําที่เหมาะสมสําหรับประเทศไทย โดยเทียบเคียงกับสูตรการคํานวณอัตราค่าจ้างขั้นต่ําของต่างประเทศ เช่น ฝรั่งเศส มาเลเซีย บราซิล และคอสตาริกา ซึ่งองค์การแรงงานระหว่างประเทศ(International Labour Organization : ILO) ยอมรับว่าเป็นสูตรคํานวณอัตราค่าจ้างขั้นต่ําที่สามารถดูแลคุณภาพชีวิตของลูกจ้างได้
การขึ้นอัตราค่าจ้างขั้นต่ํา ปี 2561มีดังนี้
อัตราค่าจ้างขั้นต่ํา
(บาท/วัน)
จํานวน
(จังหวัด)
จังหวัด
นราธิวาส ปัตตานี และยะลา
กําแพงเพชร ชัยภูมิ ชุมพร เชียงราย ตรัง ตาก นครศรีธรรมราข พิจิตร แพร่ มหาสารคาม แม่ฮ่องสอน ระนอง ราชบุรี ลําปาง ลําพูน ศรีสะเกษ สตูล สิงห์บุรี สุโขทัย หนองบัวลําภู อํานาจเจริญ และอุทัยธานี
กาญจนบุรี ชัยนาท นครพนม นครสวรรค์ น่าน บึงกาฬ บุรีรัมย์ ประจวบคีรีขันธ์ พะเยา พัทลุง พิษณุโลก เพชรบุรี เพชรบูรณ์ ยโสธร ร้อยเอ็ด เลย สระแก้ว สุรินทร์ อ่างทอง อุดรธานี และอุตรดิตถ์
กาฬสินธุ์ จันทบุรี นครนายก ปราจีนบุรี มุกดาหาร สกลนคร และสมุทรสาคร
กระบี่ ขอนแก่น เชียงใหม่ ตราด นครราขสีมา พระนครศรีอยุธยา พังงา ลพบุรี สงขลา สระบุรี สุพรรณบุรี สุราษฎร์ธานี หนองคาย และอุบลราชธานี
กรุงเทพมหานครฉะเชิงเทรา นครปฐม นนทบุรี ปทุมธานี สมุทรปราการ และสมุทรสาคร
ชลบุรี ภูเก็ต และระยอง
โดยให้มีผลบังคับตั้งแต่วันที่ 1 เมษายน 2561 เป็นต้นไป
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-กระทรวงกลาโหม สั่งเฝ้าติดตามสถานการณ์เขื่อนแตกในลาว โดยให้เตรียมความพร้อมช่วยเหลือทันที
วันพุธที่ 25 กรกฎาคม 2561
กระทรวงกลาโหม สั่งเฝ้าติดตามสถานการณ์เขื่อนแตกในลาว โดยให้เตรียมความพร้อมช่วยเหลือทันที
พล.อ.ประวิตร วงษ์สุวรรณ รองนรม.และรมว.กห. ได้สั่งการให้ทุกเหล่าทัพ ติดตามสถานการณ์อุทกภัย
พล.อ.ประวิตร วงษ์สุวรรณ รองนรม.และรมว.กห. ได้สั่งการให้ทุกเหล่าทัพ ติดตามสถานการณ์อุทกภัย จากเหตุการณ์รอยร้าวของเขื่อนเซเปียน เซน้ําน้อยใน สปป.ลาว โดยให้ดํารงการติดต่อช่องทางการทูตทหารและประสานกระทรวงต่างประเทศ เพื่อประเมินสถานการณ์และเตรียมความพร้อมให้การช่วยเหลือทันที เมื่อได้รับการประสานจากรัฐบาลสปป.ลาว